钦定古今图书集成/明伦汇编/氏族典/第201卷 > 《郑樵通志》 > 高凤
## 钦定古今图书集成/明伦汇编/氏族典/第201卷 > 《郑樵通志》 > 高凤

按《后汉书高凤传》：“凤字文通，南阳叶人也。少为书生，
家以农亩为业，而专精诵读，昼夜不息，遂为名儒，乃
教授业于西唐山中。凤年老，执志不倦，名声著闻。太
守连召请，恐不得免，自言本巫家，不应为吏，又诈与
寡嫂讼田，遂不仕。建初中，将作大匠任隗举凤直言，
到公车，托病逃归，推其财产，悉与孤兄子，隐身渔钓”，
终于家。